stanford-oval/wikipedia huggingface dataset:
Hohtomedestäjä

| Hohtomedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  habessinicus
Kaksiosainen nimi
 Cinnyris habessinicus  Ehrenberg, 1828 
Synonyymit
 Nectarinia habessinica 
Infobox OKNimi-testi OKIUCN-testi OK: 
Hohtomedestäjä (Cinnyris habessinicus) on medestäjien heimoon kuuluva varpuslintu.
Levinneisyys

Hohtomedestäjää tavataan Afrikan itäosissa sekä Arabian niemimaalla. Lajin kannankehitys on vakaa, ja se on luokiteltu elinvoimaiseksi.
Heiden

Heiden voi tarkoittaa seuraavia asioita:
Paikat

Heiden, kunta Saksassa
Heiden, kunta Sveitsissä
Henkilöt

Anton Heiden (s. 1960), alankomaalainen vesipalloilija
Bernhard Heiden (1910–2000), saksalais-yhdysvaltalainen säveltäjä
Beth Heiden (s. 1959), yhdysvaltalainen pikaluistelija ja pyöräilijä
Erhard Heiden (1901–1933), saksalainen kansallissosialisti ja SS:n kolmas komentaja
Eric Heiden (s. 1958), yhdysvaltalainen pikaluistelija
Fjodor Heiden (1821–1900), venäläinen jalkaväenkenraali ja Suomen kenraalikuvernööri
Ira Heiden (s. 1966), yhdysvaltalainen televisio- ja elokuvanäyttelijä
Konrad Heiden (1901–1966), saksalainen journalisti ja historioitsija
Lodewijk van Heiden (Heyden, 1772–1850), alankomaalaissyntyinen Venäjän laivaston amiraali
Siem Heiden (1905–1993), alankomaalainen pikaluistelija
Sona Heiden (s. 1979), intialainen elokuvanäyttelijä ja malli
Steve Heiden (s. 1976), yhdysvaltalainen jalkapalloilija
Muut

Heiden, šintolaisen pyhäkön uhrihalli
Huai Kha Khaengin suojelualue

| --- | --- |
Sijainti:  Thaimaa
Lähin kaupunki:  Uthai Thani
Pinta-ala:  2 574,0 km2 
| --- | --- |
Tyyppi:  wildlife refuge (käännä suomeksi) 
Perustettu:  1974
muokkaa - muokkaa wikitekstiä - muokkaa Wikidataa
Huai Kha Khaengin suojelualue on Keski-Thaimaassa sijaitseva luonnonsuojelualue. Se sijaitsee Uthai Thanin ja Takin osavaltioiden alueella. Unesco hyväksyi Huai Kha Khaengin yhdessä Thungyai Naresuanin suojelualueen kanssa maailmanperintöluetteloon vuonna 1991. Alueiden kokonaispinta-ala on yli kuusituhatta neliökilometriä. Alue sisältää lähes kaikki alueella olevat metsätyypit. Alueella on huomattava määrä suuria nisäkkäitä, lintuja ja muista selkärankaisista. Luonnonsuojelualue perustettiin vuonna 1974.
Harald Smedal

| Harald Smedal |
| --- | --- |
 Smedal 1880-luvulla.
Norjan oikeusministeri
 Hagerupin I hallitus 15. elokuuta 1897 – 17. helmikuuta 1898  
Edeltäjä:  Francis Hagerup
Seuraaja:  Ole Anton Qwam
Henkilötiedot
Syntynyt: 5. huhtikuuta 1859 Kristiania, Norja
Kuollut: 3. toukokuuta 1911 (52 vuotta) Kristiania, Norja
Tiedot
Puolue:  Venstre
Harald Smedal (5. huhtikuuta 1859 Kristiania – 3. toukokuuta 1911 Kristiania) oli norjalainen juristi ja Venstren poliitikko. Hän toimi Norjan oikeusministerinä vuosina 1897–1898.
Aiheesta muualla

Kuvia tai muita tiedostoja aiheesta Harald Smedal Wikimedia Commonsissa
Heli Laitinen

Heli Laitinen (s. 10. helmikuuta 1970) on suomalainen entinen yleisurheilija. Toukokuussa 1995 hän teki Helsingissä Eläintarhan kentällä järjestetyssä kilpailussa uuden naisten seiväshypyn Suomen ennätyksen 310. Hallissa Laitinen on hypännyt 320 vuonna 1995. Laitinen edusti YU-Team Sahalahtea.
Hugo E. Pipping

Hugo E. Pipping
Hugo Edvard Pipping (12. kesäkuuta 1895 Helsinki – 13. huhtikuuta 1975 Helsinki) oli suomalainen taloustieteilijä ja professori. Hän oli Helsingin ruotsalaisen kauppakorkeakoulun professori 1934–1941, Helsingin yliopiston professori 1941–1958, valtiotieteellisen tiedekunnan dekaani 1945–1950 ja toinen vararehtori 1950–1958 sekä Uusmaalaisen osakunnan inspehtori 1946–1950. Helsingistä hän siirtyi Turkuun ja oli Åbo Akademin kansleri 1958–1967.
Tutkijana hän oli erityisesti kiinnostunut taloushistoriasta ja kirjoitti laajat teokset Suomen Pankista ja Pohjoismaiden Yhdyspankista sekä uudisti kansantaloustieteen yliopisto-opetusta. Hän oli mukana myös päivänpolitiikassa Ruotsalaisen kansanpuolueen hallituksen jäsenenä 1929–1944.
Pippingin seuraaja Helsingin ruotsalaisen kauppakorkeakoulun kansantalouden professorina oli Odal Stadius.
Hänen isänsä oli professori Hugo Pipping.
Hugo Dietsche

| Mitalit> Maa:   Sveitsi.Miesten kreikkalais-roomalainen paini. Olympialaiset  | Mitalit> Maa:   Sveitsi.Miesten kreikkalais-roomalainen paini. Olympialaiset  | Mitalit> Maa:   Sveitsi.Miesten kreikkalais-roomalainen paini. Olympialaiset  | Maa:   Sveitsi> Miesten kreikkalais-roomalainen paini. |
| --- | --- | --- | --- |
|  Pronssia | Los Angeles 1984 | 62 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Kööpenhamina 1992 | 62 kg |  |
|  Pronssia | Pireus 1986 | 62 kg |  |
Hugo Dietsche (s. 31. maaliskuuta 1963) on sveitsiläinen kilpauransa päättänyt kreikkalais-roomalaisen tyylin painija. Hän kilpaili 62 kilon sarjassa.
Dietsche sijoittui kuudenneksi EM-kilpailuissa 1984. Myöhemmin samana vuonna hän saavutti olympiapronssia Los Angelesissa. Vuoden 1986 EM-kisoissa hän saavutti myös pronssimitalin. Tämän jälkeen hänen ainoa saavuttamansa arvokisamitali oli EM-hopea vuonna 1992. Dietsche päätti uransa saman vuoden olympiakisoihin Barcelonassa, missä hän oli kahdeksas. Kahdeksanneksi hän sijoittui myös Soulin kesäolympialaisissa 1988.
Heinijärvi (Tammela)

| Heinijärvi |
| --- | --- |
Valtiot:  Suomi
Maakunnat:  Kanta-Häme
Koordinaatit:  60°52′49″N, 23°44′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  Heinijoki 
Järvinumero:  35.973.1.003
Mittaustietoja
Pinnankorkeus:  117,7 m 
Rantaviiva:  9,55453 km 
Pinta-ala:  1,287 km² 
Tilavuus:  0,00200386 km³ 
Keskisyvyys:  1,56 m 
Suurin syvyys:  3,43 m 
Valuma-alue:  38 km² 
Keskivirtaama:  0,23 m³/s (MQ) 
 fiHeinijärvi 
Heinijärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Järven pinta-ala on 129 hehtaaria ja sen pituus on 2,1 kilometriä ja leveys 1,2 kilometriä. Järveen laskee useita suo-ojien laskuojia. Lounaisrantaan on ojattu Leikatunlahdensuon ja Hinnersuon ojat sekä Korpipohjasen laskuoja. Kutterinlahteen laskee useita suo-ojia sekä Suopohjasen että Hylönjärven laskuojat. Länsirantaan laskevat Heinisuon laskuojat sekä Luolalamminoja, joka on Luolalammin laskuoja. Heinijärveen laskevat myös kaksi Kuivajärvestä laskevaa ojaa. Toinen on Myllyoja, joka toimii matkallaan Tammelan ja Forssan välisenä rajana. Toinen laskee idempänä kulkien matkallaan kahden järven, Kiimalammin ja Mustalammin, läpi. Järven luusua sijaitsee järven lounaisrannalla lahdenpohjukassa, josta saa alkunsa 4,8 kilometriä pitkä Heinijoki.
Järvi on verraten matala, koska sen keskisyvyys on puolitoista metriä. Noin 46% järven pinta-alasta on syvyydeltään yli metrin, mutta vain 6,7% on yli kaksi metriä syvää. Syvin kohta on 3,40 metriä syvä ja se sijaitsee järven koillispäässä noin 40 metriä rannasta ja 550 metriä järven pohjoispäästä.
Järven rantaviiva on 9,6 kilometriä pitkä ja ranta on pääosin moreeni- ja kalliopohjaista metsämaastoa. Vain luoteiskulmassa rantaan rajautuu peltomaata, mutta suorantoja on useita. Muille rannoille on rakennettu kiinteitä ja loma-asuntoja.
Saaria on 16, joiden yhteispinta-ala on 0,39 hehtaaria ja joilla on rantoja yhteensä 0,89 kilometriä. Saarista 7 on alle 10 aaria ja loput alle hehtaarin kokoisia. Nimettyjä saaria ovat ainakin Lassilansaari, Selkäsaari, Suutarinsaari ja Linnasaari.
Luonnontila

Heinijärven vedenpinnan korkeutta on mitattu vuosina 2009 ja 2010. Sen mukaan keskivedenkorkeus oli 116,81 metriä merenpinnan yläpuolella ja että se vaihteli vuoden aikana yli metrin verran. Vedenpinta oli korkeimmillaan huhtikuussa ja alimmillaan heinä-elokuussa.
Historia

Heinijärvestä, sen pohjoisrannan itäpuolen rantavedestä, on löytynyt pohjaan painunut yksipuinen ruuhi, joka on nostettu sieltä talteen. Ruuhen jäännös oli noin metrin pitunen ja 30 senttimetriä leveä. Ruuhi saattaa kuulua 1800-luvulla mustialaisille, jotka kalastivat alueen järvillä.
Aiheesta muualla

JärviWiki: Heinijärvi
Verkkosivu: Heinijärven Suojelu r.y.
YLE: Jäni- ja Heinijärvi kuntoon EU-rahoin, 28.5.2012
YLE: Heinijärven suojelu yhdistää koko kulmakuntaa, 2011
(35.9)
Viro talviolympialaisissa 2010

Viron joukkue Vancouverin talviolympialaisten avajaisissa.
Viro osallistui Vancouverin talviolympialaisiin 2010 30 urheilijan vahvuisella joukkueella. Maa saavutti yhden mitalin, kun Kristina Šmigun-Vähi hiihti hopealle 10 kilometrin vapaalla hiihtotavalla. Olympialaisten mitalitilastossa Viro sijoittui 25. sijalle. Šmigun-Vähi kantoi Viron lippua kisojen päättäjäisissä, avajaisissa kunnian sai ampumahiihtäjä Roland Lessing.
Maastohiihtäjä Andrus Veerpalusta tuli näissä kisoissa ensimmäinen kuusiin talviolympialaisiin osallistunut virolainen urheilija.
Mitalistit > Hopeaa

Kristina Šmigun-Vähi – maastohiihto, naisten 10 km (v)
Joukkue > Alppihiihto

Deyvid Oprja – miehet: suurpujottelu 66., pujottelu kesk.
Tiiu Nurmberg – naiset: suurpujottelu kesk., pujottelu 42.
Joukkue > Ampumahiihto

Miehet
Martten Kaldvee
Kauri Kõiv
Roland Lessing
Indrek Tobreluts
Priit Viks
Naiset
Sirli Hanni
Kadri Lehtla
Eveli Saue
Kristel Viigipuu
Joukkue > Maastohiihto

Miehet
Peeter Kümmel
Jaak Mae
Aivar Rehemaa
Anti Saarepuu
Andrus Veerpalu
Kein Einaste
Algo Kärp
Kaspar Kokk
Timo Simonlatser
Karel Tammjärv
Naiset
Kristina Šmigun-Vähi
Kaija Udras
Triin Ojaste
Tatjana Mannima
Joukkue > Taitoluistelu

Elena Glebova – naisten yksinluistelu 21:s
Maria Sergejeva ja Ilja Glebov – pariluistelu 19:s
Irina Štork ja Taavi Rand – jäätanssin 23:s
Hiroyuki Shirai

| Henkilötiedot |
| --- | --- | --- |
Koko nimi: Hiroyuki Shirai
Syntymäaika: 17. kesäkuuta 1974 (ikä 50)
Syntymäpaikka: Shizuoka, Japani
Kansalaisuus:  Japani
Pelipaikka: Puolustaja
Pituus: 180 cm
Seurat
| Vuodet | Seura | O (M) |
| 1993–1996 1997 1998 2000–2005 2006–2007 2008 | Shimizu S-Pulse Verdy Kawasaki Cerezo Osaka Shonan Bellmare Vegalta Sendai FC Ryukyu | 43 (2) 17 (0) 21 (0) 126 (2) 31 (0) 3 (0) |
Maajoukkue
| 1996 | Japani U-23 | 2 (0) |
 Seurajoukkueuran tilastot kattavat vain kansalliset sarjat.
Hiroyuki Shirai (jap. 白井 博幸, Shirai Hiroyuki; s. 17. kesäkuuta 1974 Shizuoka) on japanilainen entinen jalkapalloilija.
Jalkapallomaajoukkue

Shirai kuului Japanin U-23 joukkueeseen kesäolympialaisissa 1996, joissa Japani putosi ensimmäisellä kierroksella.
Harry Markowitz

| Harry Markowitz> Henkilötiedot |
| --- | --- |
Syntynyt: 24. elokuuta 1927 Chicago, Yhdysvallat
Kuollut: 22. kesäkuuta 2023 (95 vuotta) San Diego, Yhdysvallat
Koulutus ja ura
Tutkinnot:  Chicagon yliopisto
Väitöstyön ohjaaja:  Milton Friedman ja Jacob Marschak
Tutkimusalue:  Rahoitustaloustiede ja taloustiede
Palkinnot:   Nobelin taloustieteen palkinto
Harry Max Markowitz (24. elokuuta 1927 Chicago, Illinois – 22. kesäkuuta 2023 San Diego, Kalifornia) oli yhdysvaltalainen taloustieteilijä.
Markowitz sai Nobelin taloustieteen palkinnon vuonna 1990 yhdessä Merton Millerin ja William Sharpen kanssa ansioistaan rahoitusteorian kehittäjänä. Hän tutki erityisesti portfolioteoriaa.
Markowitz toimi Rady School of Managementin professorina Kalifornian yliopistossa San Diegossa. Opiskeltuaan Chicagon yliopistossa hän työskenteli useiden maineikkaiden yliopistojen ja RAND Corporationin palveluksessa.
Aiheesta muualla

Markowitz Rady School of Managementin sivuilla (Arkistoitu – Internet Archive) (englanniksi)
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Hohtokäärmeenpää

| Hohtokäärmeenpää |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  marulius
Kaksiosainen nimi
 Channa lucius  Cuvier, 1831 
Katso myös
   Hohtokäärmeenpää Wikispeciesissä   Hohtokäärmeenpää Commonsissa 
Infobox OKNimi-testi OKIUCN-testi OK: 
Hohtokäärmeenpää (Channa lucius) eli siaminkäärmeenpää on käärmeenpäiden (Channidae) heimoon kuuluva kalalaji. Georges Cuvier kuvaili lajin tieteelle vuonna 1831.
Ulkonäkö ja koko

Hohtokäärmeenpään pohjaväritys on ruskea. Kyljissä on mustia laikkuja. Lajin maksimipituus on 40 senttimetriä.
Elinympäristö ja levinneisyys

Laji elää trooppisissa, 22–26 celsiusasteen lämpöisissä olosuhteissa. Sitä tavataan hitaasti virtaavissa vesissä. Hohtokäärmeenpää on levinnyt Aasiassa Thaimaasta Indonesiaan.
High Society

High Society voi tarkoittaa ainakin seuraavia:
”High Society”, jazzstandardi vuodelta 1901
Skandaalihäät (engl. High Society), vuonna 1956 ensi-iltansa saanut elokuva
High Society, Skandaalihäihin perustuva vuonna 1998 ensi-iltansa saanut Broadway-musikaali
High Society, yhdysvaltalainen pornolehti, joka alkoi ilmestyä vuonna 1976
High Society, Ben Eltonin romaani vuodelta 2002.
High Society, DDT-Jazzbandin albumi vuodelta 1971
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”High Society”, voi hakea sivunnimihaulla, laajalla sivunnimihaulla tai tekstihaulla.
Herbert von Bismarck

| Herbert von Bismarck |
| --- | --- |
 Herbert von Bismarck, Christian Wilhelm Allersin piirros vuodelta 1892.
Saksan ulkoministeri
 1886 – 1890  
Edeltäjä:  Paul von Hatzfeldt
Seuraaja:  Adolf Marschall von Bieberstein
Henkilötiedot
Syntynyt: 28. joulukuuta 1849 Berliini, Preussin kuningaskunta
Kuollut: 18. syyskuuta 1904 (54 vuotta) Friedrichsruh, Saksan keisarikunta
Puoliso:  Marguerite Hoyos
Nikolaus Heinrich Ferdinand Herbert von Bismarck (28. joulukuuta 1849 Berliini – 18. syyskuuta 1904 Friedrichsruh) oli saksalainen diplomaatti ja poliitikko, joka toimi vuosina 1886–1890 Saksan ulkoministerinä. Hän oli valtakunnankansleri Otto von Bismarckin poika.
Herbert von Bismarck opiskeli Berliinissä ja Bonnissa, ja kohosi Preussin armeijan upseeriksi Ranskan–Saksan sodan aikana, jossa hän myös haavoittui Mars-la-Tourin taistelussa. Vuonna 1873 hän siirtyi diplomaatiuralle. Hän avusti usein henkilökohtaisesti kanslerina toiminutta isäänsä ja toimi joitain vuosia tämän yksityissihteerinä. Bismarck työskenteli ensin Saksan lähetystöissä Bernissä ja Wienissä, toimi 1882–1884 lähetystöneuvoksena Lontoossa ja 1884 Pietarissa sekä 1884–1885 lähettiläänä Haagissa. Sen jälkeen hänet nimitettiin ulkoministeriön alivaltiosihteeriksi ja 1886 valtiosihteeriksi eli ulkoministeriksi. Vuonna 1888 hänestä tuli myös Preussin valtionministeri. Kun Otto von Bismarck vuonna 1890 joutui eroamaan kanslerin tehtävistä, myös Herbert joutui jättämään hallituksen. Hän oli Saksan valtiopäivillä konservatiivien edustajana vuosina 1881–1886 ja uudelleen vuodesta 1893 kuolemaansa asti, mutta ei onnistunut luomaan siellä näyttävää poliittista uraa. Isänsä kuoltua hän peri tämän ruhtinaan arvon.
Harald Sohlberg

| Harald Sohlberg |
| --- | --- |
 Omakuva
Henkilötiedot
Koko nimi:  Harald Oskar Sohlberg
Syntynyt: 29. marraskuuta 1869 Kristiania, Norja
Kuollut: 19. kesäkuuta 1935 (65 vuotta)
Ammatti:  taidemaalari
Harald Oskar Sohlberg (29. marraskuuta 1869 Kristiania – 19. kesäkuuta 1935) oli norjalainen taidemaalari ja norjalaisen uusromantiikan läpimurron keskeisiä edustajia. Sohlbergin maalauksille on tyypillistä yksityiskohtaisuus ja symmetrisyys. Hänen opettajinaan toimivat muun muassa Sven Jørgensen, Kristian Zahrtmann ja Harriet Backer.
Teoksia

Sommernatt (1899)
Gate i Røros (1903)
Natt, Røros kirke (1904)
En blomstereng nordpå (1905)
Aiheesta muualla

Kuvia tai muita tiedostoja aiheesta Harald Sohlberg Wikimedia Commonsissa
Herberto Hélder

Herberto Helder
Herberto Hélder de Oliveira (23. marraskuuta 1930 Funchal, Madeira – 23. maaliskuuta 2015 Cascais) oli portugalilainen runoilija.
Hélderin kieli oli kokeellista ja myyttistä. Hänen esikoisteoksensa oli O amor em visita (1958), ja myöhemmän tuotannon joukossa on Photomaton e Vox (1979). Hänen kirjoituksiaan on julkaistu myös useissa ulkomaisissa antologioissa.
Hélder muutti teini-iässään Lissaboniin ja opiskeli Coimbran yliopistossa.
Heinäselkä-Tekojärvi

| Heinäselkä-Tekojärvi |
| --- | --- |
Valtiot:  Suomi 
Paikkakunta:  Ilomantsi
Koordinaatit:  62°50′20″N, 30°35′00″E
Järvinumero:  04.912.1.010
Mittaustietoja
Pinnankorkeus:  143,3 m 
Rantaviiva:  41,18 km 
Pinta-ala:  5,6 km² 
Tilavuus:  0,025 km³ 
Keskisyvyys:  4,4 m 
Suurin syvyys:  16,1 m 
 fiHeinäselkä 
Heinäselkä-Tekojärvi on kahdesta altaasta koostuva metsäjärvi Ilomantsin länsiosassa Pohjois-Karjalassa. Sen pinta-ala on 5,6 neliökilometriä. Etäisyys Joensuusta on 48 kilometriä itäkoilliseen.
Maantiede

Heinäselän läntistä allasta kutsutaan nimellä Heinäselkä ja itäistä allasta nimellä Tekojärvi. Heinäselällä on laaja kaakkois–luoteissuuntainen 10–16 metriä syvä vyöhyke. Tekojärvi on matalaa, ja sen alueella on kaksi 10 metrin syvännettä. Hieman alle kymmenesosa Heinäselkä-Tekojärvestä on vähintään 10 metriä syvä. Altaita yhdistää Veräätsalmi. Heinäselkään kuuluu kaakkoon työntyvä kapeahko vesialue, jonka kohdalla altaan kaakkois–luoteissuuntainen pituus on noin kolme kilometriä. Tekojärvestä työntyy koilliseen Varaslampi. Heinäselkä-Tekojärven pohjoisrannalla kulkee maantie.
Tekojärven laajin saari on altaan lounaisosassa sijaitseva suoalue, jonka sisällä on useita suolampia. Heinäselän syvän vyöhykkeen länsipuolella on useita saaria.
Heinäselkä-Tekojärveen laskee suurjärvi Koitere pohjoisesta. Heinäselän länsikolkasta lähtee alle kilometrin mittainen Kallion kanava lounaaseen Palojärveen. Heinäselkä-Tekojärven korkeustaso on vain 0,1 metriä Koiteretta alempi ja niin ikään 0,1 metriä Palojärveä ylempi. Palojärven lounaisrannalla sijaitsee Pamilon vesivoimalaitos, ja järven säännöstely vaikuttaa suoraan Heinäselkä-Tekojärveen. Tekojärven itärannalle laskee Koitajoki idästä.
Heinäselkä-Tekojärven vesitilavuus on 25 312 000 kuutiometriä.
Heinäselkä-Tekojärvi (04.912.1.010) kuuluu Pamilon-Palojärven alueeseen (04.912), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Koitajoen-Jäsysjärven alue (04.91) ja ensimmäinen Koitajoen valuma-alue (04.9). Pamilon-Palojärven alueella on 22 vähintään hehtaarin laajuista vakavettä, joista Heinäselkä-Tekojärvi on toiseksi laajin. Alueen laajin järvi on Palojärvi. Heinäselkää seuraavat Tokrajärvi ja Kulujärvi ovat yli neliökilometrin laajuisia.
Henry Paulson

| Henry Paulson |
| --- | --- |

Yhdysvaltain 74. valtiovarainministeri
 10. heinäkuuta 2006 – 20. tammikuuta 2009  
Presidentti:  George W. Bush
Edeltäjä:  John W. Snow
Seuraaja:  Timothy F. Geithner
Henkilötiedot
Syntynyt: 28. maaliskuuta 1946 (ikä 78) Palm Beach, Florida, Yhdysvallat
Puoliso:  Wendy Judge
Lapset:  2
Tiedot
Puolue:  republikaanit
 Nimikirjoitus
Henry Merritt "Hank" Paulson Jr. (s. 28. maaliskuuta 1946) on yhdysvaltalainen investointipankkiiri ja poliitikko, joka toimi George W. Bushin hallinnon valtiovarainministerinä heinäkuusta 2006 tammikuuhun 2009. Hän on myös Kansainvälisen valuuttarahaston (IMF) johtokunnan jäsen ja entinen Goldman Sachsin johtokunnan puheenjohtaja ja toimitusjohtaja.
Elämä ja ura

Paulson syntyi Palm Beachillä Floridassa. Hän kävi high schoolin Barringtonissa Illinois’ssa ja opiskeli englantia eliittiyliopisto Dartmouth Collegessa. Vuonna 1970 hän suoritti myös MBA-tutkinnon Harvard Business Schoolissa.
Paulson työskenteli 1970–1972 Pentagonissa apulaispuolustusministerin henkilökunnassa. Hän oli myös Richard Nixonin hallinnon sisäasioiden neuvonantaja John Ehrlichmanin apulainen 1972–1973. Ehrlichman tuomittiin vankilaan Watergate-skandaalissa.
Vuonna 1974 Paulson meni Goldman Sachsin palvelukseen ja työskenteli Chicagon konttorissa. 1980-luvulla hän johti sijoitustoimintaa keskilännessä. Vuonna 1998 Paulson nousi pankin toimitusjohtajaksi. Hän ansaitsi useina vuosina kymmeniä miljoonia dollareita pankin palveluksessa, ja hänen omaisuudekseen on arvioitu 700 miljoonaa. Hän rakensi suhteita erityisesti Kiinan johtoon vieraillen maassa yli 70 kertaa.[lähde? ]
Elämä ja ura > Valtiovarainministerinä

George W. Bush nimitti Paulsonin John Snow’n seuraajaksi valtiovarainministerin virkaan 30. toukokuuta 2006, minkä kongressi vahvisti 3. heinäkuuta. Valtiovarainministerinä Paulson joutui kohtaamaan syksyn 2008 talousromahduksen seuraukset. Paulsonia arvosteltiin siitä, että hän päästi investointipankki Lehman Brothersin konkurssitilaan 15. syyskuuta 2008. Pankin konkurssi johti laajaan epävarmuuteen pankkien välisillä lainamarkkinoilla ja pakotti valtiot antamaan niille takuut.
Matt Taibbi kirjoitti artikkelissaan Rolling Stone -lehdessä, että Paulson oli pelastanut Bear Stearnsin muutamia kuukausia aiemmin, kuten myös Fannie Maen ja Freddie Macin, mutta antoi silti Goldman Sachsin viimeisen merkittävän kilpailijan Lehman Brothersin mennä konkurssiin. Lehman Brothersin kaatumisen jälkeisenä päivänä hän järjesti 85 miljardia dollaria vakuutusyhtiö AIG:n pelastamiseen, josta yhtiö maksoi välittömästi 13 miljardia velkojaan Goldman Sachsille.
Paulson laati Ben Bernanken ja Christopher Coxin kanssa pankeille 700 miljardin dollarin avustuspaketin, niin sanonut Paulsonin suunnitelman, jolla oli tarkoitus ostaa niiltä epävarmoja saatavia. Lakiesitys ei mennyt läpi ensimmäisellä kerralla, vaan kaatui 29. syyskuuta alahuoneen äänestyksessä. Lakiesitys tuotiin toiseen äänestykseen ja hyväksyttiin senaattissa 1. lokakuuta ja alahuoneessa 3. lokakuuta. H.R. 1424:n läpimenon jälkeen Paulsonista tuli United States Emergency Economic Stabilization Fundin johtaja. Myöhemmin ilmoitettiin, ettei varoja käytetä kuten aiemmin aiottiin, vaan liittovaltio ostaa 250 miljardilla yhdeksän suurimman pankin osakkeita. Valtion hankkimat osakkeet ovat kuitenkin äänivallattomia.
Paulsonin suunnitelma ei myöskään asettanut rajoituksia pankkien osinkojenmaksulle, kuten Euroopassa, ja viidenneksen 125 miljardin summasta arveltiin päätyvän ensimmäisen vuoden aikana osinkoina pankkien omistajille, noin 250 miljoonaa niiden johtajille.
Aiheesta muualla

Kuvia tai muita tiedostoja aiheesta Henry Paulson Wikimedia Commonsissa